
Text rozhodnutia
Súd: Krajský súd Prešov Spisová značka: 5Sa/3/2019 Identifikačné číslo súdneho spisu: 8019200367 Dátum vydania rozhodnutia: 06. 06. 2019 Meno a priezvisko sudcu, VSÚ: JUDr. Ľuboslava Mruškovičová ECLI: ECLI:SK:KSPO:2019:8019200367.1 Uznesenie Krajský súd v Prešove, v právnej veci žalobcu M. E., bytom N. 4, C., proti žalovanej Sociálna poisťovňa, ústredie v Bratislave, ul. 29. augusta 8, Bratislava, v konaní o preskúmanie zákonnosti rozhodnutia a postupu žalovanej vo veci invalidného dôchodku žalobcu, na základe správnej žaloby v sociálnych veciach, takto r o z h o d o l : P o s t u p u j e vec Krajskému súdu v Banskej Bystrici ako súdu miestne príslušnému. o d ô v o d n e n i e : 1. Žalobou zo dňa 27.05.2019, doručenou správnemu súdu dňa 31.05.2019, sa žalobca domáha preskúmania rozhodnutia žalovanej zo dňa 17.04.2019, ktorým bola zamietnutá jeho žiadosť o invalidný dôchodok. 2. Podľa § 6 ods. 1 zákona č. 162/2015 Z. z. Správneho súdneho poriadku (ďalej len S.s.p.), t.j. právneho predpisu upravujúceho postup správneho súdu, účinného od 01.07.2016, správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 3. Podľa § 9 ods. 1 S.s.p. konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 4. Z obsahu podanej žaloby a žalobou napadnutého rozhodnutia je zrejmé, že žalobca napadol rozhodnutie Sociálnej poisťovni, ústredie, vo veci invalidného dôchodku. 5. Podľa § 6 ods. 2 písm. c/ S.s.p. správne súdy rozhodujú v konaniach o správnych žalobách v sociálnych veciach. 6. Podľa § 199 ods. 1 písm. a/ S.s.p. sociálnymi vecami sa na účely tohto zákona rozumie rozhodovanie Sociálnej poisťovne. 7. Podľa § 13 ods. 3 S.s.p. v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c/ a d/ a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 8. V zmysle citovaného ustanovenia § 13 ods. 3 S.s.p. miestne príslušným správnym súdom na konanie o podanej žalobe je tak súd, v ktorého obvode má žalobca bydlisko, t.j. C.. 9. V zmysle § 2 ods. 39 zákona č. 371/2004 Z.z. o sídlach a obvodoch súdov Slovenskej republiky Sídlom Okresného súdu Revúca je mesto Revúca; jeho obvod tvorí územný obvod okresu Revúca. 10. Podľa § 3 ods. 5 zákona č. 371/2004 Z.z. sídlom Krajského súdu v Banskej Bystrici je mesto Banská Bystrica; jeho obvod tvoria obvody týchto súdov: a) Okresného súdu Banská Bystrica, b) Okresného súdu Brezno, c) Okresného súdu Lučenec, d) Okresného súdu Rimavská Sobota, e) Okresného súdu Zvolen, f) Okresného súdu Žiar nad Hronom, g) Okresného súdu Veľký Krtíš, h) Okresného súdu Revúca. 11. Miestne príslušným krajským súdom na konanie o podanej správnej žalobe, určeným podľa adresy bydliska žalobcu, je preto Krajský súd v Banskej Bystrici. 12. Podľa § 18 ods. 2 S.s.p. ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 13. Vzhľadom na uvedené správny súd postúpil vec Krajskému súdu v Banskej Bystrici ako súdu miestne príslušnému. Poučenie: Proti tomuto uzneseniu kasačná sťažnosť nie je prípustná.

